**แนวทางการปฏิบัติตามแบบวัดการเปิดเผยข้อมูลสาธารณะ   
(Open Data Integrity and Transparency Assessment: ITA) ข้อ O๓๙ - O๔๑**

**ตัวชี้วัดย่อย ๑๐.๒ มาตรการส่งเสริมคุณธรรมและความโปร่งใส**

**มาตรการเสริมสร้างมาตรฐานทางจริยธรรม**

| **ข้อ** | **ข้อมูล** | **องค์ประกอบด้านข้อมูล** | **คำอธิบายเพิ่มเติม** |
| --- | --- | --- | --- |
| O๓๙ | ประมวลจริยธรรมสำหรับเจ้าหน้าที่ของรัฐ | * แสดงประมวลจริยธรรมสำหรับเจ้าหน้าที่ของรัฐ   \*กรณีประมวลจริยธรรมจะต้องดำเนินการโดยองค์กรกลางบริหารงานบุคคลที่รับผิดชอบ | หน่วยงานของรัฐมีการเผยแพร่ประชาสัมพันธ์ประมวลจริยธรรมสำหรับเจ้าหน้าที่ของรัฐ  ที่ต้องยึดถือปฏิบัติ รวมถึงแนวทางการปฏิบัติตน ตามประมวลจริยธรรม (ถ้ามี) และประมวลจริยธรรมสำหรับเจ้าหน้าที่ของรัฐอื่น ๆ ที่เจ้าหน้าที่ของรัฐในสังกัดต้องยึดถือและปฏิบัติ บนเว็บไซต์ ของหน่วยงาน เพื่อให้เจ้าหน้าที่ของรัฐทราบ และปฏิบัติ และให้ผู้รับบริการ ผู้ที่มีส่วนเกี่ยวข้อง และประชาชน ได้รับทราบโดยทั่วกัน เช่น  ศูนย์อำนวยการรักษาผลประโยชน์ของชาติ ทางทะเล (ศรชล.) เผยแพร่ประมวลจริยธรรม ของศูนย์อำนวยการรักษาผลประโยชน์ของชาติทางทะเล ประมวลจริยธรรมข้าราชการพลเรือน/ แนวทางการปฏิบัติตนของข้าราชการพลเรือน ตามประมวลจริยธรรมข้าราชการพลเรือน ระเบียบกระทรวงกลาโหม ว่าด้วยประมวลจริยธรรมและการรักษาจริยธรรม และข้อกำหนดจริยธรรมของกองทัพเรือ (ถ้ามี) ฯลฯ |
| * แสดงข้อกำหนดจริยธรรม (ถ้ามี) เพื่อกำหนดเป็นหลักเกณฑ์ในการปฏิบัติตนของเจ้าหน้าที่ของหน่วยงาน   \*กรณีข้อกำหนดจริยธรรมจะต้องดำเนินการโดยหน่วยงานเอง | หน่วยงานของรัฐมีการเผยแพร่ประชาสัมพันธ์ข้อกำหนดจริยธรรม หรือพฤติกรรมที่ควรกระทำและไม่ควรกระทำ (Dos & Don’ts) ที่หน่วยงานจัดทำขึ้นเพิ่มเติมจากประมวลจริยธรรม  หรือค่านิยมขององค์กร หรือจรรยาวิชาชีพ  หรือจรรยาบรรณ หรือหลักเกณฑ์การบริหารกิจการบ้านเมืองที่ดี หรือหลักธรรมาภิบาล ขององค์กร ฯลฯ (ถ้ามี) บนเว็บไซต์ของหน่วยงาน และช่องทางอื่นที่เจ้าหน้าที่ของรัฐของหน่วยงาน หรือผู้ที่มีส่วนเกี่ยวข้องสามารถเข้าถึงข้อมูลได้  (ถ้ามี) |
| O๔๐ | การขับเคลื่อนจริยธรรม | * แสดงผลการเสริมสร้างมาตรฐานทางจริยธรรมให้แก่เจ้าหน้าที่ของหน่วยงาน อย่างน้อยประกอบด้วย   \*เป็นการดำเนินการในปี พ.ศ. ๒๕๖๖ |  |
|  |  | (๑) การจัดตั้งทีมให้คำปรึกษาตอบคำถามทางจริยธรรมหรือคณะทำงานขับเคลื่อนเรื่องจริยธรรม | หน่วยงานของรัฐกำหนดให้มีผู้รับผิดชอบงาน ด้านจริยธรรม โดยอาจมอบหมายผู้บริหาร  หรือเจ้าหน้าที่ หรือกลุ่มงาน/ส่วนงาน/ฝ่ายงาน หรือคณะกรรมการ หรือคณะทำงาน  เพื่อรับผิดชอบงานเกี่ยวกับจริยธรรมประจำหน่วยงาน ทำหน้าที่ให้คำปรึกษาแนะนำ  ตอบคำถาม โดยมีการเผยแพร่ ประชาสัมพันธ์ ให้ทราบถึงผู้รับผิดชอบงานด้านจริยธรรม  และช่องทางการติดต่อ เช่นหมายเลขโทรศัพท์ อีเมล สถานที่ติดต่อบนเว็บไซต์ของหน่วยงาน |
|  |  | (๒) การจัดทำแนวปฏิบัติ Dos & Don’ts เพื่อลดความสับสนเกี่ยวกับพฤติกรรมสีเทาและเป็นแนวทางในการประพฤติตนทางจริยธรรม | หน่วยงานของรัฐมีการจัดทำพฤติกรรมที่ควรกระทำและไม่ควรกระทำ (Dos & Don’ts)  โดยเผยแพร่บนเว็บไซต์ของหน่วยงาน  และช่องทางอื่นที่เจ้าหน้าที่ของรัฐของหน่วยงาน หรือผู้ที่มีส่วนเกี่ยวข้องสามารถเข้าถึงข้อมูลได้  (ถ้ามี) |
|  |  | (๓) การฝึกอบรมที่มีการสอดแทรกสาระด้านจริยธรรมของเจ้าหน้าที่ของรัฐในหลักสูตร หรือกิจกรรมเสริมสร้าง/ส่งเสริมจริยธรรมของหน่วยงาน | หน่วยงานของรัฐมีหลักฐานที่แสดงเกี่ยวกับ การฝึกอบรมที่มีการสอดแทรกสาระด้านจริยธรรมของเจ้าหน้าที่ของรัฐในหลักสูตร หรือ กิจกรรมเสริมสร้าง/ส่งเสริมจริยธรรมของหน่วยงาน  เช่น ภาพข่าวประชาสัมพันธ์ รายงานผลการจัดกิจกรรม เป็นต้น  ตัวอย่างการฝึกอบรมและกิจกรรม เช่น   * การฝึกอบรมโดยนำเนื้อหาสาระเกี่ยวกับมาตรฐานทางจริยธรรม และประมวลจริยธรรม ไปบรรจุเป็นหัวข้อวิชา หรือนำไปสอดแทรกในหลักสูตรต่าง ๆ ที่หน่วยงานดำเนินการ อาทิ หลักสูตรการพัฒนา นักบริหารระดับกลาง หลักสูตรการพัฒนานักบริหารระดับสูง หรือหลักสูตร การฝึกอบรมการเป็นข้าราชการที่ดี/เจ้าหน้าที่ของรัฐที่ดี ให้กับข้าราชการ/บุคลากรที่บรรจุใหม่ เพื่อให้มีการประพฤติปฏิบัติตามมาตรฐานจริยธรรมและประมวลจริยธรรมอย่างเป็นรูปธรรม หรือ * การฝึกอบรมให้กับเจ้าหน้าที่ของหน่วยงาน โดยนำหลักสูตรการพัฒนาจริยธรรม ของเจ้าหน้าของรัฐ (๕ ระดับ) ตามมติคณะรัฐมนตรีเมื่อวันที่ ๑๑ ต.ค. ๒๕๖๕  ไปใช้ดำเนินการ หรือ * การจัดกิจกรรมเสริมสร้าง/ส่งเสริมจริยธรรมของหน่วยงาน อาทิ การจัดกิจกรรมยกย่อง ชมเชย เจ้าหน้าที่ของรัฐที่เป็นแบบอย่างที่ดี กิจกรรมจิตอาสา กิจกรรมสัมมนา/ชี้แจงเกี่ยวกับการส่งเสริมจริยธรรม หรือ * การแสดงนโยบายหรือเจตนารมณ์ของผู้บริหารหน่วยงานในการส่งเสริมจริยธรรม อาทิ ประกาศ คำสั่ง (ถ้ามี) โดยเผยแพร่ บนเว็บไซต์ของหน่วยงาน และช่องทางอื่น ที่เจ้าหน้าที่ของรัฐของหน่วยงาน หรือผู้ที่มีส่วนเกี่ยวข้องสามารถเข้าถึงข้อมูลได้ (ถ้ามี) |
| O๔๑ | การประเมินจริยธรรมเจ้าหน้าที่ของรัฐ | * แสดงรายงานการนำการประเมินจริยธรรมไปใช้ในกระบวนการบริหารทรัพยากรบุคคล ในกระบวนการใดกระบวนการหนึ่ง   เป็นการดำเนินการในปี พ.ศ. ๒๕๖๖ | หน่วยงานของรัฐจัดทำรายงานการนำผล การประเมินพฤติกรรมทางจริยธรรมไปใช้ประกอบการพิจารณาในหลักเกณฑ์บริหารทรัพยากรบุคคล โดยมีข้อมูลที่เกี่ยวข้องกับ การประเมินพฤติกรรมและการนำผลการประเมินพฤติกรรมทางจริยธรรมไปใช้ในการบริหารทรัพยากรบุคคล ในกระบวนการใดกระบวนการหนึ่ง ที่ได้ดำเนินการในปี พ.ศ. ๒๕๖๖ |
|  |  | * แสดงการกำหนดให้มีการนำผลการประเมินพฤติกรรมทางจริยธรรมไปใช้ประกอบการพิจารณาในหลักเกณฑ์บริหารทรัพยากรบุคคล ในกระบวนการใดกระบวนการหนึ่ง   เป็นการดำเนินการในปี พ.ศ. ๒๕๖๖ | หน่วยงานของรัฐต้องแสดงการนำผลการประเมินพฤติกรรมทางจริยธรรมไปใช้ประกอบการพิจารณาในหลักเกณฑ์บริหารทรัพยากรบุคคล โดยแสดงให้เห็นถึง   * การนำผลการประเมินพฤติกรรม/คุณลักษณะ/สมรรถนะ เกี่ยวกับคุณธรรม จริยธรรม หรือ วินัย มาใช้ประกอบการพิจารณาแต่งตั้ง (ย้าย  โอน หรือเลื่อนตำแหน่ง) หรือการประเมินผล การปฏิบัติราชการ/ปฏิบัติงาน หรือการพัฒนา หรือ * การกำหนดให้มีองค์ประกอบเกี่ยวกับ การประเมินคุณธรรม จริยธรรม เช่น * การตรวจสอบภูมิหลัง ความประพฤติและพฤติกรรมทางจริยธรรมที่สอดคล้องกับมาตรฐานทางจริยธรรม ประมวลจริยธรรม และข้อกำหนดจริยธรรมของหน่วยงาน หรือพฤติกรรมที่ควรกระทำและไม่ควรกระทำ (Dos & Don’ts) ก่อนบรรจุบุคคลเข้ารับราชการหรือ เป็นเจ้าหน้าที่ของรัฐ หรือการบรรจุกลับเข้ารับราชการหรือเป็นเจ้าหน้าที่ของรัฐ * การสอบเพื่อวัดความรู้ความเข้าใจเกี่ยวกับมาตรฐานทางจริยธรรม ประมวลจริยธรรม ก่อนบรรจุบุคคลเข้ารับราชการ หรือเป็นเจ้าหน้าที่ของรัฐ |

**……………………………………………………………..**